Protokoll

Fra årsmøtet i Postpensjonistene Hedmark den 02. april 2016 på Thon Hotel Elverum

Til stede:

Fra avdelingen: 40 medlemmer

Fra Postens Pensjonistforbund: Magne Furesund m/frue Torhild

Referent: Terje Flem

**SAKLISTE**

1. Åpning og konstituering
2. Valg av møteleder og sekretær
3. Årsberetning for 2015
4. Revidert regnskap for 2015
5. Innkomne forslag
6. Handlingsplan for 2016
7. Budsjett for 2016
8. Valg

**SAK 1**

Johanne Lillevik ønsket 40 medlemmer velkommen, med et spesielt velkommen til, og presentasjon av, leder av Postens Pensjonistforbund, Magne Furesund med frue Torhild

* Det fremkom ingen merknader hverken til saklisten eller til måten årsmøtet var kunngjort på. Årsmøtet ble derfor konstatert lovlig satt.

I sin åpningstale til årsmøtet trakk Johanne en kort historikk siden oppstarten av foreningen i 1991. Hun berømmet ellers medlemmene for sporty innstilling til foreningens arbeid og god oppslutning i forhold til våre aktiviteter. Foreningen er også i god fremgang hva antall medlemmer angår, og har pr. årsmøtedato 270 medlemmer.

Medlemmer som har gått bort i løpet av årsmøteperioden ble deretter hedret med ett minutts stillhet.

**SAK 2**

Fra styrets side ble Johanne Lillevik foreslått som møteleder og Terje Flem som referent. I tillegg ble Jan Erik Johansen og Hans Rustad foreslått til å underskrive protokollen.

* Årsmøtet ga sin tilslutning til forslagene.

**SAK 3**

Årsberetningen var på forhånd utsendt til alle påmeldte deltakere. Det ble derfor lagt til grunn for gjennomgangen at alle hadde gjennomgått denne, og notert seg eventuelle spørsmål og/eller kommentarer på forhånd. Årsberetningen ble derfor ikke gjennomgått i detalj, men ved at møteleder viste til punkt for punkt, samt ga noen kommentarer til en del av punktene.

Steinar Kjeverud og Ole Ivar Pedersen kom med rosende ord til både årsberetningen og Hedmarksposten, samt til styrets arbeid generelt.

Med ett par kommentarer, mest av kosmetisk art, ble årsberetningen deretter enstemmig godkjent.

**SAK 4**

Tore Moen gjennomgikk regnskapet med kommentarer/noter for 2015.

* Regnskapet balanserer med et overskudd på 11.000 kroner
  + Vi var seine i vår reaksjon i forhold til å få grasrotandeler, mulig at det er derfor vi har relativt få slike
  + Mulige dugnadsjobber meldes styret som eventuelt vil ta kontakt
  + Vi har søkt flere kommuner om tilskudd, uten den helt store positive responsen foreløpig.
* Revisor har gitt sin tilslutning til regnskapet uten kommentarer.

Regnskapet ble deretter enstemmig godkjent.

**SAK 5**

Det forelå ingen forslag til årsmøtet.

**SAK 6**

Møteleder gjennomgikk Handlingsplanen punkt for punkt.

Årsmøtet ga sin tilslutning til at det jobbes etter den skisserte planen

**SAK 7**

Møteleder gjennomgikk forslaget til budsjett post for post.

* Foreningen har hatt overskudd de 3 siste årene. Det er imidlertid ikke slik at foreningen skal gå med store overskudd, og det legges derfor opp til et underskudd i budsjettet for 2016 på 32.200 kroner. Underskuddet fremkommer gjennom kostnadene til jubileumsfesten og noe økning i tilskuddene til reiser og arrangementer.

Årsmøtet ga sin tilslutning til at det legges opp til et slikt underskudd, og budsjettforslaget ble deretter enstemmig godkjent.

**SAK 8**

Ole Ivar Pedersen refererte valgkomiteens forslag. Det fremkom ingen andre forslag til valgene enn valgkomiteens forslag. Til styret ble derfor følgende valgt:

* Leder Johanne Lillevik gjenvalg 1 år
* Nestleder Hans Smevold Rustad ny 2 år
* Sekretær Terje Flem ikke på valg 1 år
* Kasserer Tore Moen ikke på valg 1 år
* Styremedlem Anne Lise Nordbye gjenvalg 2 år
* Varamedlem Geir Jordet gjenvalg 1 år
* Varamedlem Ivar Kipperberg gjenvalg 1 år
* Revisor Kjell Hovden gjenvalg 1 år
* Vararevisor Ole Ivar Pedersen gjenvalg 1 år
* Arrangementskomiteen, leder Gunvor Ottersen, gjenvalg 1 år
* Arrangementskomiteen Svanhild Sandnes ny i arr.kom. 1 år
* Arrangementskomiteen Jan Erik Johansen gjenvalg 1 år
* Arrangementskomiteen Mette Linderud gjenvalg 1 år
* Valgkomite, leder Ole Ivar Pedersen gjenvalg 1 år
* Valgkomite Ingrid Høsøien Ny 1 år
* Valgkomite Gustav Cederberg gjenvalg 1 år

Valgkomiteens forslag ble enstemmig godkjent uten motkandidater.

I tillegg fortsetter Leif Håvard Henriksen som vår kontaktperson i Nord – Østerdal for en ny periode.

Liv Hodøl Thoresen fortsetter tilsvarende som vår kontaktperson i Møteplassen Elverum, hvor hun også er medlem av representantskapet for stiftelsen.

Johanne Lillevik takket for tilliten på vegne av det nye styret. Hun takket også andre som har verv for innsatsen, samt alle de 40 fremmøtte medlemmene for et godt møte med gode og saklige innlegg.

Johanne Lillevik overrakte blomster til Svanhild Sandnes for lang og tro tjeneste, og sa seg samtidig svært fornøyd med at vi fortsatt kan få benytte oss av Svanhilds kompetanse i arrangementskomiteen.

Etter årsmøtet orienterte Postens Pensjonistforbunds leder, Magne Furesund, om aktuelle saker i forbundet, hvor han la spesielt vekt på trygdeoppgjøret, som dessverre ikke ser spesielt lystig ut.

Etter avsluttet årsmøtet ble avdelingens 25 årsjubileum markert med en medlemsfest på hotellet, bl.a. med underholdning av viseduoen «Dur og Wold», dans til musikk av Kolbus Duo og hyggelig sosialt samvær.

Jan Erik Johansen Hans Rustad